ཆོས་ཀྱི་རྒྱས་པ་དྲི་མེད་ཀུན་ལྡན་སྤྱི་
མཛད་ཚུལ་རྒྱས་པ་མུ་ཏིག་ཕྲེད་
བ་བཞུགས་སོ།
བོད་ལྗོངས་མི་དམངས་དཔེ་སྐྲུན་ཁང་།



ཨོཾ་མ་ཎི་པདྨེ་ཧཱུྃ་ཧྲཱིཿ འཕགས་པ་སྤྱན་རས་གཟིགས་དབང་
ཕྱུག་ལ་ཕྱག་འཚལ་ལོ། སྔོན་བསྐལ་པ་དཔག་ཏུ་མེད་པ་ན། ཡུལ་བྷེ་
ཏའི་གྲོང་ཁྱེར་ཆེན་པོ་ན། རྒྱལ་པོ་ས་སྐྱོང་གྲགས་པའི་དཔལ་ཞེས་བྱ་བ།
བློན་པོ་སུམ་སྟོང་རྒྱལ་ཕྲན་དྲུག་ཅུ་ལ་དབང་མཛད་པ།
ནོར་བུ་བསམ་
འཕེལ་ལ་སོགས་པ་ནོར་བུའི་རིགས་བསམ་གྱིས་མི་ཁྱབ་པ་ཡོད་དོ། གཞན
ཡང་གོང་ལས་ལྷག་པའི་ནོར་བུ་དགོས་འདོད་ དཔུང་འཇོམས་ཞེས་བྱ་བ་་
རང་གི་བསམ་ པའི ་ དོ ན་ཐམས་ཅད་སྐད་ཅིག་ལ་འགྲུབ་པ་ཞིག་ཡོད་དོ།
དེ་ནས་སྟོབས་དང་ལྡན་པའི་རྒྱལ་པོ་དེ་ལ། རིགས་རྒྱུད་དང་ལྡན་པའི་
བཙུན་མོ་ལྔ་བརྒྱ། ནོར་ལོངས་སྤྱོད་དང་ལྡན་པའི་བཙུན་མོ་ལྔ་བརྒྱ།
ཤིན་ཏུ་མཛེས་པའི་བཙུན་མོ་ལྔ་བརྒྱ།
བཙུན་མོ་ཕྱེད་དང་ཉིས་སྟོང་
ཁབ་ན་ཡོད་ཀྱང་། སྲས་གཅིག་ཀྱང་མེད་པས་རྒྱལ་པོ་ཐུགས་མ་བདེ་
ནས། མོ་དང་རྩིས་བྱས་པས། དཀོན་མཆོག་ལ་མཆོད་པ་ཕུལ། ལྷ་
སྲིན་སྡེ་བརྒྱད་ལ་གཏོར་མ་བཏང༌། དབུལ་ཕོངས་ལ་སྦྱིན་པ་བཏང་ན།
བྱང་ཆུབ་སེམས་དཔའི་སྤྲུལ་པ་གཅིག་སླས་སུ་འབྱོན་པ་འདུག་ཟེར༑
1

དེར་རྒྱལ་པོ་ཡིད་བདེ་ཀྱཱ་སྐྱེས་ཏེ། དཀོན་མཆོག་ལ་མཆོད་པ་ཕུལ། ལྷ་
སྲིན་སྡེ་བརྒྱད་ལ་གཏོར་མ་བཏང༌། དབུལ་ཕོངས་ལ་སྦྱིན་པ་བཏང་།
དེ་ནས་ཡུན་རིང་པོ་མ་ལོན་པར་ཀུན་དང་མཐུན་པའི་བཙུན་མོ་དགེ་ལྡན་་
བཟང་མོ་ཞེས་བྱ་བ། བུད་མེད་ཀྱི་སྐྱོན་བརྒྱད་སྤངས་ཤིང༌། ཡོན་
ཏན་དང་ལྡན་པ་དེ་ལ་སྲས་གཅིག་འབྱུང་བར་རིག་ནས། བཙུན་མོ་རྨི་
ལམ་བཟང་སྟེ་རྒྱལ་པོའི་དྲུང་དུ་ཕྱིན་ནས་ཞུས་པ།
མི་དབང་རྒྱལ་པོ་
ཆེན་པོ་བདག་ལ་དགོངས། ཉིན་གྱི་དུས་ན་མཚན་གཅིག་མངའ་ལེགས་
པ། མཚན་མོ་ཉལ་བའི་རྨི་ལམ་བཟང་ནས་གདའ།
བདག་ལུས་རྩ་
ཕྲན་སུམ་བརྒྱ་དྲུག་ཅུ་ལ། སྤྱི་བོ་བདེ་བ་ཆེན་པོའི་འཁོར་ལོ་རུ། གསེར་
_གྱི་རྡོ་རྗེ་འབར་བ་སྐྱེས་པ་རྨིས། ། རྡོ་རྗེའི་རྩེ་མོ་དགུང་ལ་རེག་པ་རྨིས།
འོད་ཟེར་ཕྱོགས་བཅུ་ཀུན་ཏུ་ཁྱབ་པ་རྨིས། འཇའ་དང་འོད་ཀྱི་གུར་ཁང་
ཕུབ་པ་རྨིས། བར་སྣར་སྟོང་གསུམ་དུང་དཀར་འབུད་པ་རྨིས། རྨི་
ལམ་བཟང་བའི་རྟེན་འབྲེལ་དེ་ལྟར་ལགས། བདག་ལུས་གཞལ་མེད་
ཁང་བཟང་དམ་པ་ན། རིགས་དང་ལྡན་པའི་བུ་གཅིག་འབྱུང་ལགས་
པས། གཟའ་དང་སྐར་མ་ཚེས་གྲངས་བཟང་པོ་ལ། བདེ་དང་ལྡན་
པའི་བུ་གཅིག་སྐྱེ་བ་གདའ། ཕྱོགས་རྣམས་ཀུན་ཏུ་རིམ་གྲོ་བསྒྲུབ་པར་
མཛོད། བཙུན་མོས་དེ་སྐད་ཅེས་སྨྲས་པས། རྒྱལ་པོ་ཤིན་ཏུ་དགྱེས་
ཏེ་འདི་སྐད་ཅེས་སྨྲས་སོ། སེམས་ཉིད་མཐུན་པའི་དགེ་ལྡན་བཟང་མོ་
551
བདག་ཉིད་སྐད་ཅིག་མི་འབྲལ་འགྲོགས་པ་ཡི། ཁྱེད་ལུས་ལྷ་
ཡི་དཀྱིལ་འཁོར་དམ་པ་ན[ སྤྱི་པོ་བདེ་བ་ཆེན་པོའི་འཁོར་ལོ་རུ།
2

གསེར་གྱི་རྡོ་རྗེ་འབར་བ་སྐྱེས་པ་དེ། སྐྱོང་བྱེད་ཀུན་གྱི་རྗེ་བོ་ཡོང་བ་
ཡིན། འཇའ་དང་འོད་ཀྱི་གུར་ཁང་ཕུབ་པ་དེ། སངས་རྒྱས་སྤྲུལ་པའི་
སྐུ་གཅིག་འབྱོན་པ་ཡིན།
བར་སྣང་སྟོང་གསུམ་དུང་དཀར་འབུད་པ་
དེ། སྙན་པའི་བ་དན་ཕྱོགས་བཅུང་སྒྲོག་པའི་རྟགས། ཡར་ལ་དཀོན་
མཆོག་མཆོད་པའི་བྱིན་རླབས་དང་། མར་ལ་སྦྱིན་པ་བཏང་བའི་འབྲས་
བུ་དང་། སྐྱ བ ས ་ག ན ས་བ སླུ་བ་མེད་པའི་བྱིན་རླབས་ཀྱིས། རྒྱལ་པོ་
བུ་མེད་པ་ལ་བུ་གཅིག་ཡོང་བའི་རྟགས། བདག་གི་བསམ་པ་ཁྱོད་ཀྱིས་
བསྒྲུབ་པའི་རྟགས། ཅིས་ཀྱང་ཁྱོད་ཟེར་རིམ་གྲོ་བསྒྲུབ་པར་བྱེད།
མཁས་བཙུན་བཟང་གསུམ་དཔལ་ལྡན་བླ་མ་དང༌། པཎ་ཆེན་ལྔ་བརྒྱའི་
མདོ་དང་སྙིང་པོ་ཀློག བར་དང་ཕྱོགས་མཚམས་མེད་པ་ཕྱག་རྒྱས་
བཅིངས། སྔགས་པ་ཕུར་པ་ཐོགས་པ་ལྔ་བརྒྱ་ཡིས། ཧཱུཾ་དང་ཕགས་
ཀྱི་སྐད་སྒྲ་དི་རི་རི། དྲག་པོའི་སྔགས་ཀྱི་གཏོར་ཟོར་དགྲ་ལ་འཕངས།
དམ་ཉམས་དགྲ་བགེགས་ཐལ་བའི་རྡུལ་དུ་རློག ནང་དུ་།ྗ་གཡང་འགུཊ་
པར་བྱེད་པ་ཡིས། མདོས་དང་གཏོར་མ་གཉིས་ཀྱི་ཟོར་ཁ་འཕངས།
ཞེས་གསུངས་ནས་རིམ་གྲོ་བྱེད་དོ། དེ་ནས་ཟླ་དགུ་ངོ་བཅུ་ལོན་པ་དང་
རྒྱལ་བུ་འཁྲུངས་སོ། རྒྱལ་བུ་དེ་འཁྲུངས་པའི་ཐོག་མར་གཏམ་གཞན་
ཅི་ཨང་མི་སྨྲ་བར། ཨོཾ་མ་ཎི་པདྨེ་ཧཱུྃ་ཧྲཱིཿ ཞེས་གསུངས་ཤིང་སྤྱན་ཆབ་
འདོན་པ་དང་། སེམས་ཅན་ཐམས་ཅད་མས་བུ་གཅིག་ལ་སྙིང་རྗེ་བ་ལྟར།
བྱམས་པའི་སེམས་དང་ལྡན་པར་གྱུར་ཏོ། དེར་རྒྱལ་བློན་ཐམས་ཅད་
དགའ་མགུ་ཨི་རངས་ནས་མཚན་ཡང་རྒྱལ་པོ་དྲི་མེད་ཀུན་ལྡན་ཞེས་བྱ་་་
3

བར་བཏགས་སོ། མཆོད་པའི་རིམ་པ་བསམ་གྱིས་མི་ཁྱབ་པ་ཕུལ་ནས་ཕོ་
བྲང་དགའ་བའི་བསམ་གླིང་ཞེས་བྱ་བ་རིན་པོ་ཆེའི་ཁང་པ་ལྟ་བུ་དེར་་་་་
བཞུགས་སོ། དེ་ནས་དགུང་ལོ་ལྔ་བཞེངས་པ་དང། ཡི་གེ་དང་རྩིས་
ལ་སོགས་པ་རིག་པའི་གནས་ལྔ་ལ་ཤིན་ཏུ་མཁས་ཤིང་བ སྟན་བཅོས་་་་་་་་
ཐམས་ཅད་ཐུགས་སུ་ཆུད་པར་གྱུར་ཏོ། རྒྱལ་བུའི་ཞལ་ནས་སེམས་ཅན་
ཐམས་ཅད་ཕ་མ་ཡིན་གསུངས་ནས་འ དི་སྐད་ཅེས་གསུངས་སོ། ཀྱེ་མ་
འཁོར་བའི་རྒྱ་མཚོ་གཏིང་རིང་ནས། སྡུག་བསྔལ་དྲག་པོའི་ནང་དུ་
བདག་འདྲ་བ། བློ་ཁྲིད་སྒྱུ་མའི་ནོར་ལ་ཞེན་ཅིང་ཆགས། འདི་ཉིད་
བསམ་ན་སེམས་ཅན་སྙིང་རེ་རྗེ། ཀྱེ་མ་ཁམས་གསུམ་འཁོར་བའི་སྡུག་
བསྔལ་ལ། ཀྱེ་ཧུད་ཀྱེ་ཧུད་ཇི་ལྟར་བྱས་ན་ཕན[ འདོད་ཡོན་མེ་དཔུང་
འབར་བའི་གྲོང་ཁྱེར་ན། བདག་འཛིན་བློ་དང་མ་བྲལ་སྙིང་རེ་རྗེ།
འཁོར་བ་མཐའ་མེད་འོབས་ཀྱི་མེ་ཕུང་ལ། གང་དུ་བལྟས་ཀྱང་ཐར་
པ་མི་འདུག་པས། ཁམས་གསུམ་འཁོར་བའི་སེམས་ཅན་སྙིང་རེ་རྗེ།
བྱས་ཀྱང་ཟིན་མེད་འཇིག་རྟེན་བྱ་ལས་ལ། ཟིན་དུས་མེད་པ་སྡུག་བསྔལ་
སྙིང་རེ་རྗེ། བཟའ་མི་སྡུག་བསྔལ་སེམས་ཀྱི་འཁྲུལ་སྣང་ལ།
གཏན་དུ་
གྲོགས་སུ་རེ་བ་སྙིང་རེ་རྗེ། ཕ་ཡུལ་འབྲོག་པའི་སྦ་ས་ལྟ་བུ་ལ༑ བདག་
འཛིན་ཞེན་ཆགས་བྱེད་པ་སྙིང་རེ་རྗེ། འགྲོ་དྲུག་སེམས་ཅན་ཕ་མ་སྤྱི་
མཐུན་ལ།
རང་གཞན་གཉིས་སུ་འབྱེད་བ་སྙིང་རེ་རྗེ། སེར་སྣས་
བ ས གས ་ པ འི ་ ཟ ས ་ ནོ ར ་ སྦྲ ང་རྩི་འདི། བསགས་པ་གཞན་གྱིས་སྤྱོད་པ་
སྙིང་རེ་རྗེ།
སྡིག་པའི་ལས་ཀྱི་འཁྱུར་ཆེན་ཁྱུར་ནས་སུ། ངན་འགྲོའི་
4

གཡང་ལ་ལྷུང་བ་སྙིང་རེ་རྗེ། ལེགས་པར་བཤད་ཀྱང་བདེན་པར་མི་
འཛིན་པའི། མ་རིག་འཁྲུལ་པའི་སེམས་ཅན་སྙིང་རེ་རྗེ། དྲི་མེད་
ཀུན་ལྡན་དཔལ་གྱི་དོན་གྲུབ་ང༌། མགོ་འཁོར་སྐྱེ་བོའི་ཁྲོད་ན་སྙིང་རེ་
རྗེ། ཡབ་ཀྱིས་ཞིབ་མོར་བསགས་པའི་ནོར་རྫས་རྣམས།
བསགས་
པ་དོན་མེད་སྙིང་པོ་མི་འདུག་པས། བདག་གིས་སྦྱིན་པ་བཏང་ན་མི་
རུང་ངམ། ཞེས་ཞུས་པ་དང༌། ཡབ་ཀྱི་ཞལ་ནས། བདག་གི་དྲི་
མེད་ཀུན་ལྡན་དོན་གྲུབ་དཔལ།
དང་པོ་མ་སྐྱེས་སྡུག་བསྔལ་བསམ་མི་
ཁྱབ། ད་ནི་བདག་གིས་བསགས་པའི་ནོར་རྫས་རྣམས། ཁྱོད་རང་ཅི་
དགའ་གྱིས་ལ་སྦྱིན་པ་ཐོངས། ཞེས་གསུངས་པ་དང༌། དེར་རྒྱལ་བུས་
སྦྱིན་པ་དཔག་ཏུ་མེད་པ་བཏང་སྟེ། ཐམས་ཅད་དབུལ་བའི་སྡུག་བསྔལ་
ལས་གྲོལ་ལོ། དེའི་དུས་སུ་བདུད་བློན་ཏ་ར་མཛེས་བྱ་བ་དེས།
অব
རྒྱལ་པོའི་དྲུང་དུ་ཕྱིན་ནས་ཞུས་པ། མི་དབང་རྒྱལ་པོ་ཆེན་པོ་བདག་
ལ་དགོངས། ཁྱེད་ཀྱིས་བསགས་པའི་ནོར་ རྫས་ཐམས་ཅད་ནི། དྲི་
མེད་ཀུན་ལྡན་དེ་ཡིས་མེད་པར་བྱས། ནོར་མེད་རྒྱལ་པོ་གཞན་གྱི་འབངས
སུ་འགྱུར། དེ་བས་རྒྱལ་བུ་དྲི་མེད་ཀུན་ལྡན་ལ། བཙུན་མོ་བླངས་ནས་
ནོར་ལ་བསྡམས་པ་དྲག .ཅེས་ཞུས་པ་དང༌།
དེར་རྒྱལ་བློན་ཐམས་
ཅད་གྲོས་བྱས། ཡུལ་པདྨ་ཅན་ན་རྒྱལ་པོ་ཟླ་བ་བཟང་པོ་ཞེས་པ་བྱ་བའི་
བུ་མོ ་མནྡེ་བཟང་མོ་ཞེས་བྱ་བ།། གཟུགས་མཛེས་ཤིང་ལྟ་ན་སྡུག་པ།
མདོག་དཀར་ལ་དྲི་ཞིམ་པ། དད་པ་ཆེ་ཞིང་ཆོས་ལ་མོས་པ། ་ བློ་སྡུག་
བསྔལ་ཞིང་ཆོས་ལ་མོས་པ།
ལྷའི་བུ་མོ་ལྟར་ཀུན་གྱི་ཡིད་དུ་འོང་བ་དེ་
5

ཉིད་རིན་པོ་ཆེའི་རྒྱན་དུ་མས་སྤྲས་ཏེ! རྒྱལ་བུ་དྲི་མེད་ཀུན་ལྡན་གྱི་བཙུན་
མོར་བླངས་སོ། དེའི་ཚེ་བུ་མོ་དེ་ཉིད་རྒྱལ་བུ་ལ་གུས་ཤིང་བླ་མ་ལྟར་སྤྱི་
བོར་ཁུར་ཏེ། དགའ་བ་དང་བཅས་པའི་སྒོ་ནས་རྒྱལ་བུ་ལ་འདི་སྐད་ཅེས་
བསྟོད་པ། དྲི་མས་མ་གོས་རྒྱལ་བ་རྣམས་དང་མཚུངས། ཀུན་དང་
ལྡན་པས་ཡོན་ཏན་བསམ་ལས་འདས།
དཔལ་དང་འབྱོར་པའི་ལོངས་
སྤྱོད་བསམ་མི་ཁྱབ། དོན་ཀུན་འགྲུབ་པའི་ཡིད་བཞིན་ནོར་བུ་ལྟར།
འཁོར་ལོ་སྐྱུར་བའི་རྒྱལ་པོ་ཁྱོད་མཐོང་བས།
བཟང་མོ་དགའ་ཞིང་
སེམས་ཀྱང་རབ་ཏུ་སྤྲོ། ཞེས་ཞུས་པས།
རྒྱལ་བྱས་བཟང་མོ་ལ་
གཟིགས་ནས་འདི་སྐད་གསུངས་སོ། ཡེ་ནས་མ་བཅོས་མཛེས་སྡུག་ལྷ་
མོའི་གཟུགས། བདེ་བའི་གར་བསྒྱུར་སྙན་པའི་གླུ་དབྱངས་ཅན།
བཟང་མོ་རབ་མཛེས་ལྷ་མོ་ཁྱོད་མཐོང་བས། ང་ཡང་དགའ་ཞིང་སེམས་
ཀྱང་རབ་ཏུ་སྤྲོ། · རང་ཅག་གཉིས་ནི་སྨོན་ལམ་དབང་གིས་འཛོམས།
དགའ་བདེའི་དཔལ་ལ་སྤྱོད་དོ་དགའ་བར་གྱིས། ཞེས་གསུངས་ནས་
རྒྱལ་བུ་ཡབ་ཡུམ་ཕོ་བྲང་གི་ནང་དུ་དགའ་བདེ་ལ་བཞུ གས་ ཤིང་དམ་པའི
ཆོས་ལ་ལོངས་སྤྱོད་ཅིང་བཞུགས་པས། སྲས་ལྕམ་སྲིང་གསུམ་ཨང་རིམ་
པར་འཁྲུངས་སོ། སྲས་ཆེ་བ་ལ་ལེགས་ལྡན། འབྲིང་བ་ལ་ལེགས་
དཔལ། ཆུང་བ་ལ་ལེགས་མཛེས་མ་ཞེས་བཏགས་སོ། བཙས་སྟོན་
ཨང་རྒྱ་ཆེན་པོ་མཛད་དོ། དེ་ནས་ཉིན་གཅིག་རྒྱལ་པོ་མེ་ཏོག་ལྡུམ་རྭར
བློན་པོའི་ཚོགས་དང་བཅས་གཟིགས་སུ་བྱོན་པས། ཕོ་བྲང་གི་སྒོ་ཐམས་
ཅད་ན་མི་མང་པོ་འདུས་འདུག་པས། དེ་རྣམས་ལུག་བཤས་རྭར་བཅུག་
6

པ་བཞིན་མིག་ཅེ་རེར་རྒྱལ་པོ་ལ་བལྟ་ཞིང་འདུག་པས།
རྒྱལ་བུའི་
ཞལ་ནས་ཕ་ཡི་དམ་ཐུགས་རྗེ་ཆེན་པོ་མཁྱེན་གསུངས་ཏེ་སྤྱན་ཆབ་འདོན་་
ཞིང་ཤུགས་རིང་ནར་ནར་ཕོ་བྲང་དུ་ལོག་ནས་སྡུག་བསྔལ་ཆེན་པོས་ནོན་་་
ཏེ། 《ཨོཾ་མ་ཎི་པདྨེ་ཧཱུྃ་ཧྲཱིཿ གསུངས་ཤིང་། གསོལ་བ་ཡང་མི་བ ཞེས་
པར་གཟིམས་འདུག་པས། དེར་ཨབ་རྒྱལ་པོས་སྲས་ཀྱི་རྩར་བྱོན་ནས་
སྨྲས་པ།
དྲི་མེད་ཀུན་ལྡན་ལེགས་པའི་དོན་གྲུབ་དཔལ། ཕོ་བྲང་
དགའ་བའི་བསམ་གླིང་དམ་པ་རུ། དགའ་བདེ་འབྱོར་པ་འདོད་དགུའི་
དཔལ་ལ་སྤྱོད། དེ་ལ་དགའ་ཞིང་མགུ་བ་མི་བྱེད་པར། མི་དགའ་མྱ་
ངན་བྱས་པ་ཅི་ཞིག་ཡིན། མ་གསང་བདག་ལ་གསལ་པོར་སྨོས་མཛོད་
དང༌། ཞེས་གསུངས་པས། སྲས་ཀྱིས་ཡབ་ལ་ཞུས་པ། ལྷ་དབང་
ཨབ་གཅིག་བདག་ལ་ཚུར་དགོངས་དང་། ཀྱེ་མ་འཁོར་བའི་སྡུག་བསྔལ་
མཐའ་དག་ལ། བསམ་ཞིང་བལྟས་ན་སྐྱོ་བ་སྐྱེ་བའི་རྒྱུ། ལས་ཀྱིས་
དེད་པའི་སྐྱེ་བོ་དམུས་ལོང་དང། དེ་ལ་སོགས་པའི་འགྲོ་བ་རིགས་དྲུག་
འཚོ། སྐྱེ་རྒ་ན་འཆིའི་གཡང་ལ་ལྷུང་ཉེན་གདའ། མ་ལྷུང་ཐར་ན་
བདག་གི་མྱ་ངན་གྲོལ། ཞེས་ཞུས་པས། ཡབ་ཀྱཻས་སྨྲས་པ། དྲི་མེད་
བུ་ཁྱོད་བདག་ལ་ཚུར་ཉོན་དང༌། འགྲོ་བའི་སྡུག་བསྔལ་རང་རང་ལས་
ལ་གྲུབ། མྱ་ངན་བྱས་པའི་ཕན་པ་ཅི་ཡང་མེད། དྲི་མེད་ཀུན་ལྡན་
དགའ་བདེའི་དཔལ་ལ་སྤྱོད། ང་ཡི་བཀའ་བཅག་ཉེས་པ་ཤིན་ཏུ་ཆེ།
ཞེས་གསུངས་པས། ཡང་སྲས་ཀྱིས་ཞུས་པ། མི་དབང་ཨབ་གཅིག་
བདག་ལ་ཚུར་དགོངས་དང་[ ཕོ་བྲང་སྒོ་ཕྱིར་རིགས་དྲུག་སྡུག་བསྔལ་
7

མཐོང༌། དབུལ་ཞིང་ཕོངས་པའི་སྐྱེ་བོ་འབྱོར་མེད་ལ།
ཡབ་ཀྱིས་
ཞིབ་པར་བསགས་པའི་ནོར་རྫས་རྣམས། སྦྱིན་པར་བཏང་ན་བདག་གི་
མྱ་ངན་གྲོལ། ཞེས་ཞུས་པས། དེ་ནས་ཡབ་ཀྱི་ཞལ་ནས། ང་ཡི་དྲི་
མེད་ཀུན་ལྡན་དོན་གྲུབ་དཔལ། བདག་ལ་བསམ་རྒྱུ་བུ་ལས་མེད་པ་ལ།
བུ་ཁྱོད་ཅི་དགའ་གྱིས་ལ་མྱ་ངན་བོར། ཞེས་གསུངས་པ་དང་།
ם.
མཛོད་ཐམས་ཅད་བུ་ལ་གནང་ནས། ངའི་ནོར་རྣམས་ཁྱོད་རང་ཅི་དགའ་
ཐམས་ཅད་ཕྱོགས་གཅིག་ཏུ་སྤུངས་ནས་འཛམ་བུ་གླིང་པའི་མི་རྣམས་སྐད་་
བར་ལོངས་སྤྱོད་ཅིག་གསུངས། དེར་རྒྱལ་བུས་བང་མཛོད་ཀྱི་ནོར་རྣམས་
བཏང་སྟེ་སྦྱིན་པའི་ཆར་ཕབ།
མི་རྣམས་ཀྱང་ༀ་མ་ཎི་ པ དྨེ་ཧཱུཾ་ཧྲཱིཿ
ཞེས་འདྲེན་དུ་བཅུག་ནས་མི་ཐམས་ཅད་དབུལ་བའི་སྡུག་བསྔལ་ལས་གྲོལ་
ལོ། དེའི་དུས་སུ་མཐའ་འཁོབ་བྱེ་མ་ཤིང་དྲུང་གི་རྒྱལ་པོ་ཤིང་ཁྲི་བཙན་
པོ’ཞེས་བྱ་བ་དེ་ལོག་པའི་བློར་གྱུར་ཏེ།
ཁོ་རང་གིས་འཁོར་རྣམས་
བསགས་ནས་སྨྲས་པ། ང་ཡི་འཁོར་རྣམས་བདག་ལ་ཚུར་ཉོན་དང་།
ཡུལ་ཕྱོགས་བྷེ་ཏའི་གྲོང་ཁྱེར་ཆེན་པོ་ན། རྒྱལ་བུ་དྲི་མེད་ཀུན་ལྡན་བྱ་བ་
དེས། ནོར་རྣམས་སྦྱིན་པར་གཏོང་བའི་དམ་བཅས་ཏེ། ཕྱོགས་མེད་
སྦྱིན་པ་ཀུན་ལ་བཏང་བ་ནི། ཀུན་གྱིས་སྨྲས་པ་ང་ཡི་རྣ་བས་ཐོས། ཁོང་
གི་ནོར་བུ་དགོས་འདོད་དཔུང་འཇོམས་དེ། སློང་དུ་འགྲོ་ནུས་སུ་ཡོད་
ད་ལྟ་སྨོས། དེ་ལ་ང་ཡི་རྒྱལ་སྲིད་ཕྱེད་སྟེར་རོ། ཞེས་གསུངས་པས།
དེར་འཁོར་རྣམས་ན་རེ། ནོར་བུ་མི་སྟེར་བའི་ཁར་རང་སྲོག་དོར་ཉེན་
ཡོད་ཞུས་ནས་ཁས་ལེན་མཁན་གཅིག་ཀྱང་མ་བྱུང་ངོ་། དེར་བྲམ་ཟེ་རྒན་
8

པོ་ཁ་ལ་སོ་མུ་ཏིག་ཙམ་མེད་པ་ཞིག་ལངས་ནས། རྒྱལ་པོ་ཆེན་པོ་ལགས་
བདག་གིས་འགྲོ་བར་ཞུས་སོ། ལམ་ཆས་དང་གོས་ལྷམ་སྒྲུབས་ཤིག་ཟེར།
དེར་རྒྱལ་པོས་ལམ་ཆས་དང་གོས་ལྷམ་སོགས་སྒྲུབ་ནས་བཏང་ངོ་། དེར་
བྲམ་ཟེས་ལ་ཀླུང་མང་པོ་བརྒྱབ་ནས་བྷེ་ཏའི་ཡུལ་དུ་སླེབས་པ་དང་།
བྲང་གི་ཕྱིར་ཨོལ་སྐོ་ལག་པར་བསྐལ་ནས་མིག་མཆི་མ་ཙེ་ རེར་བྱས་བསྡད
པས། བློན་པོ་གཅིག་བྱོན་ནས་རྒན་པོ་གང་ནས་ཡིན།
སུ་འདོད་པ་
ཨིན་ཟེར་བ་དང་། བྲམ་ཟེ་ན་རེ། བདག་བྱེ་མ་ཤིང་དྲུང་ནས་ཨིན།
རྒྱལ་བུ་དྲི་མེད་ཀུན་ལྡན་ལ་ཟས་ནོར་གཅིག་ སློང་དུ་འོང་བ་ཡིན་བྱས་་་་་་
པས།
དེར་བློན་པོས་རྒྱལ་པོ་ལ་ཞུས་པས་རྒྱལ་པོ་ཤིན་ཏུ་དགྱེས་ཏེ།
ཕོ་བྲང་གི་སྒོར་ཕེབས་ནས་བྲམ་ཟེ་ལ་སྨྲས་པ། ཀྱེ་མ་གྲོགས་པོ་ཁྱོད་ནི་
ཐག་རིང་ལམ་ནས་འོངས། ལ་ཀླུང་aང་པོ་མྱུར་དུ་བརྒལ་བ་ལ། ཐང་
ཆད་སྐུ་ནི་ང